**С А О П Ш Т Е Њ Е**

**Jавни позиви/конкурси Националне службе за запошљавање у оквиру пројекта**

**ИПА 2020**

* Национална служба за запошљавање, у оквиру пројекта „Имплементација иновативних мера активног запошљавања и приступа за повећање интеграције дугорочно незапослених, младих, жена, особа са инвалидитетом и теже запошљивих група на тржишту рада“ - ИПА 2020, објављује **3. јануара 2025. године:**
* Јавни позив за доделу субвенције за самозапошљавање незапослених лица у 2025. години који су укључени у Програм Гаранција за младе који се спроводи у 3 филијале НСЗ – Ниш, Крушевац и Сремска Митровица, а трајаће до 28. фебруара 2025. године.
* Јавни позив за доделу субвенције за самозапошљавање дугорочно незапослених лица у 2025. години који се спроводи у 4 филијале НСЗ – Панчево, Прокупље, Пожаревац и Јагодина, а трајаће до 28. фебруара 2025. године.
* **Трајање јавних позива/конкурса расписаних у 2024. години** **у оквиру пројекта ИПА 2020, за реализацију Програма Гаранција за младе, се *продужава до 28. фебруара 2025. године*, и то:**

1. Јавни позив послодавцима за доделу субвенције за запошљавање незапослених из категорије теже запошљивих у 2024. години, који су укључени у Програм гаранција за младе ИПА 2020
2. Јавни позив за учешће у финансирању мере обука на захтев послодавца у 2024. години за незапослене који су укључени у Програм гаранција за младе ИПА 2020
3. Јавни позив за реализацију мере стицања практичних знања у 2024. години за незапослене који су укључени у Програм гаранција за младе ИПА 2020
4. Јавни позив за реализацију мере приправништва за младе са високим образовањем у 2024. години који су укључени у Програм гаранција за младе ИПА 2020
5. Јавни позив за реализацију мере приправништва за младе са средњим образовањем у 2024. години који су укључени у Програм гаранција за младе ИПА 2020
6. Јавни конкурс за организовање спровођења јавних радова на којима се ангажују незапослени у 2024. години укључени у Програм Гаранција за младе ИПА 2020
7. Јавни позив за субвенцију зараде за особе са инвалидитетом без радног искуства у 2024. години укључене у Програм Гаранција за младе ИПА 2020

* **Трајање јавних позива, расписаних у 2024. години у оквиру пројекта - ИПА 2020, за реализацију мера активне политике запошљавања за дугорочно незапослена лица, *продужава до 28. фебруара 2025. године*, и то:**

1. Јавни позив послодавцима за субвенцију зараде за запошљавање дугорочно незапослених лица у 2024. години
2. Јавни позив за учешће у финансирању мере обука на радном месту за дугорочно незапослена лица уз субвенцију за запошљавање у 2024. години
3. Јавни позив за субвенцију зараде за дугорочно незапослене особе са инвалидитетом без радног искуства у 2024. години

Пројекат је финансиран од стране Европске уније као вид подршке мерама активне политике запошљавања.

Јавни позиви и неопходна документација налазе се на сајту Националне службе за запошљавање у делуКонкурси <https://www.nsz.gov.rs/sadrzaji/nzs-konkursi/10> и на страници Министарства за рад, запошљавање, борачка и социјална питања - [www.minrzs.gov.rs](http://www.minrzs.gov.rs).